b"\n_START_ARTICLE_\nApokalypsens fire ryttere\n_START_PARAGRAPH_\nApokalypsens fire ryttere er beskrevet i kapittel seks i Johannes' \xc3\xa5penbaring sist i den kristne Bibelen og er symbolske bekrivelser p\xc3\xa5 hendelser som vil inntreffe i apokalypsen, jordas endedager. Rytterne kommer p\xc3\xa5 en hvit, en r\xc3\xb8d, en svart og en gulblek hest. Rytterne tolkes ofte som symboler p\xc3\xa5 de destruktive kreftene pest, krig, hungersn\xc3\xb8d og d\xc3\xb8d. Bare d\xc3\xb8den er nevnt direkte i bibelteksten."